  Майя Бывальцева Удмуртилэн шоркарез #ЯРоссия ӵектослэн куара сётоназ вормиз но 12-тӥ гудырикошконэ Ижкаре акциез радъясьёс — ВГТРК-лэн федерал телеканалысьтыз съёмочной группа лыктоз, ивортэ муниципалитетлэн пресс-службаез. Куара сётонэ кунысь 10 каръёс пыриськизы, соос пӧлын Санкт-Петербург, Екатеринбург, Тюмень, Самара. Арнялэсь кӧня ке гинэ тросгес дыр ӵоже 12 сюрслэсь трос адями куаразэ сётӥз. Ижкарлы 7 сюрс 875 мурт дурбасьтӥз. Кыкетӥ интыын — Челябинск, со 2 сюрс 423 куара люказ. Гудырикошконэ федерал каналлэн съёмочной группаез Ижкарлэсь тусбуйзэ кылдытоз. Интыысь-интые ветлӥсь студиын котькуд мылкыд карись туспуктэм лэсьтыны быгатоз. Со нуналэ ик ӵектослэн тодметэныз открытка келяны луоз. #ЯРоссия ӵектос кылем арын 12-тӥ инвожое кутскиз. Со дырысен отчы сюреслэсь трос адями пыриськиз — Севастопольысь, Иркутскысь, Москваысь, Калининградысь, Новосибирскысь но мукет каръёсысь. Тегъёс: Мерлык Ижкар Удмуртия  